Linnanmaan liikuntahalli

Linnanmaan liikuntahalli on Oulussa Linnanmaan kaupunginosassa sijaitseva liikuntahalli.

Hallissa on suuri, neljään osaan jaettavissa oleva liikuntasali joustoparkettilattialla, jonka pituus on 55 metriä, leveys 26,5 metriä ja korkeus 12,5 metriä. Salissa on toisen kerroksen katsomossa 118 paikkaa, lisäksi käytettävissä on 228-paikkainen teleskooppikatsomo.

Erillisen peiliseinillä ja äänentoistolaitteilla varustetun musiikkiliikuntasalin pinta-ala on 150 m². Lisäksi rakennuksessa on kokoustilat, useita pukuhuoneita sekä peseytymistilat.

Linnanmaan liikuntahalli toimii myös OLS-Salibandyn miesten ja naisten edustusjoukkueiden kotikenttänä.

Liikuntahallin yhteyteen on rakenteilla uimahalli, jonka koko on runsaat 5 000 bruttoneliömetriä. Uimahalliin tulee 25 metrin kuntouintiallas, monitoimiallas sekä opetus- ja lastenallas. Uimahallin rakennustöiden yhteydessä liikuntahalli peruskorjataan. Hankkeen kustannusarvio on noin 18 miljoonaa euroa. Hallin rakennustyöt alkoivat kesäkuussa 2022, ja niiden on määrä valmistua vuoden 2024 loppuun mennessä.

Lähteet

Aiheesta muualla
 Oulun kaupunki: Linnanmaan liikuntahalli

Liikuntahalli
Oulun urheiluhallit